Theoraan

*(nem szereti ha Theo-/Teozzák)*

## Megjelenés

Két méter körüli férfi sötét, középhosszú hajjal. Egyik szeme vörös míg a másik fekete. Mivel négy szárnyat kell a hátán viselnie *(korábban hatot)* így meglehetősen izmos testfelépítéssel van megáldva. Szárnyai feketék lassú átmenetben a vörösbe. Csupán négy szárnnyal rendelkezik a hat helyett. A két legkisebb helyét rendkívül kellemetlennek mondható hegek díszítik. A nyakán, a csuklóin és a bokáin is egy különös anyag lenyomatát mesélő hegek díszelegnek. A mellkasán, pont a szíve felett pedig az Áruló jele mutatja, hogy kicsoda ő, ha elsőre nem tűnne fel az embereknek.
Mindkét pár szárnya hatalmas. Egyediek és egy olyan háború előzményeit hordozzák maguk után, amit sem az emberiség, sem pedig a természetfelettiek nem fognak sosem elfelejteni. Az égben kisebbnek tűnhetnek a szárnyak, mint amekkorák valójában, így földet érés után általában meglepi az embereket a méretével. Régen az emberek késztetést éreztek, hogy megérinthessék. Most, akik ismerték a történetet és a személyét, rettegnek, ha meglátják a szárnyait.

## Jellem

Sosem volt az a kifejezetten komoly típus. Mindig is szeretett viccelődni és a testvérei vérét szívni, de sosem ment messzire. A racionalitás talaján maradt. Kárt okozni senkiben nem akart. Kifejezetten ártalmatlannak lehetett mondani, de az esze a helyén volt. A Tudás arkangyalaként rengeteg olyan tehernek és képességnek volt birtokában, amiktől szerette volna távol tartani magát és a testvéreit is. Ha nem burkolózott volna a poénok, a mosoly és a szórakozás mögé, jó eséllyel megőrült volna.

Annak ellenére, hogy sokszor terhére volt az ereje, sosem panaszkodott vagy mutatta ki az ezzel kapcsolatos érzelmeit. Tisztában volt a képessége fontosságával így büszkén vállalta minden egyes negatív hozományával együtt.

Egészen a háború kezdetéig egy kifejezetten élvet vidám és szórakoztató alaknak tartották. Tisztelte az árnyakat és a sárkányokat, a démonokkal pedig egyenesen kiemelkedő kapcsolatot ápolt. Általában ő volt a szóvivő. Mindig tudta mit kellett mondani és hamar belopta magát a legtöbb ember szívébe.

A testvérei árulása és az ezután jövő szenvedés sok mindent elvett tőle, amit egykor magáénak tudott. Az embereket gyűlölte, a testvéreit meg tudta volna ölni. Hirtelenharagú és agresszív lett miután magába szívta Reina erejét. Hiába, az erő arkangyalának bónuszát gyakorlás nélkül amúgy sem volt könnyű feladat kezelni.
Szerencséjére egy képességének köszönhetően nem maradt egyedül a gondolataival. Figyelte a külvilágot. A politikát, a fejlődést, a virágot szedő gyerekeket. Ez a különlegessége volt az egyetlen oka, hogy nem őrült meg és képes volt kontroll alatt tartania magát és az indulatait. Nem lett volna szerencsés kipusztítania az egész emberiséget, hisz azt el kellett ismernie, hogy voltak köztük ártatlanok, még ha a többséget gyűlölte is az előítéleteik miatt. Végig nézte, ahogy birodalmak keletkeznek és pusztulnak el. Ahogy az emberek valósággal pusztítják a földet amit kaptak és Aroon nem tett semmit.

A régi énjéhez képest sokat változott. Lobbanékonyabb lett, kiszámíthatatlanabb és már nem érdekli, ha árt valakinek. A vér látványa korántsem izgatja. A bosszú és mások kínzásának a gondolata megmozgatja. Korábban nem volt hajlandó az erejét támadásra használni, azóta már sokkal nyitottabb ezzel kapcsolatban. Az erejét elszívják folyamatos jelleggel, így csak annyi vágya van, hogy kiszabadulhasson és végre kiaknázhassa a képességeit az utolsó apróságig amit csak talál bennük, de azzal is tisztában van, hogy a teljes kontroll vissza szerzése idő lesz a számára.

A magánytól mutatni kezdte az őrület halvány jeleit. Állandóan a nővére hangját hallja a fejében, mintha Reina beszélne hozzá, de nem tudja eldönteni, hogy a hang a fejében valóság, vagy csupán képzeli.

Imád olvasni, a könyvek szerelmese, emellett amíg szabad volt rendszeresen írt verseket. Lenyűgözőnek tartja a mágia különféle fajtáit, még ha a saját világában lévőkről mindent tud. A természet kifejezetten közel áll a szívéhez. A növények és az állatok is különös melegséggel töltik el. A zene már régen is nagy kedvence volt, ez nem változott a bezártsága alatt sem. Gyűlöli a csöndet, így ha egyedül van, akkor mindig zenét hallgat.

Szereti a gyerekeket. Ha harcról van szó nők és férfiak között nem tesz különbséget, de ártatlanokat és gyermekeket sosem bántana.
Dohányos és nem veti meg az alkoholt sem. A démonoktól megtanultak bizonyos fűvekből és egyebekből olyan dolgokat készíteni, amik a halhatatlanok szervezetésre is hatással vannak.

## Múlt

A kezdetek kezdetén hat testvérével zuhant az égből a földre. Ők voltak az első humanoid lények a világukban. Rajtuk kívül három faj létezett csupán. Az árnyak, akik a túlvilágot kötötték össze a halandókéval és a sárkányok, akik az elemeket felhasználva alakították és uralták a helyet. A sárkányok gyermekei voltak a démonok. Akkoriban még kevesen voltak és csak az angyalokat utánozva vettek fel humanoid alakot, de a sárkányokéhoz hasonlót.

A hét testvér volt:

* Maximón, a gyógyulás angyala
* Reina, az erő angyala
* Amnati, a remény angyala
* Mylo, a béke angyala
* Naava, a gyönyör angyala
* Aroon, a teremtés angyala
* Theoraan, a tudás angyala

A hét testvér békében élt a másik három lénnyel együtt. A démonok gyarapodtak és Aroon is rájött, hogyan tud több hozzájuk hasonló lényt létrehozni. A testvéreivel összeadva az erejüket több angyalt hoztak a világra, de ők korántsem voltak olyan erősök, mint az elsők, így őket arkangyali státuszba emelték. Ez csupán egy név volt. Képességek nem jártak hozzá.

A démonok és az angyalok elkezdték kialakítani a maguk kis közösségeit, de nem arcoskodtak egymással. Végül a vezetők elkezdtek találkozókat lebonyolítani. A két nép megkedvelte egymást. Miután Maximón nemzett egy félvér gyermeket, az angyalok és a démonok is értetlenül álltak a félig farkas gyermek előtt, de adtak neki egy esélyt és bár kissé féltek az újtól, a sárkányok segítettek nekik megnyugodni, hisz ők már tapasztalták a démonokkal kapcsolatban az új faj kialakulásával kapcsolatos félelmet.

Az angyalok és a démonok az ismeretlen izgalmakon felbuzdulva végül együtt hoztak létre egy fajt. Az angyalok képére teremtették meg a boszorkányokat, de a démonok adtak nekik a mágiájukból. Ez volt az első és egyetlen közös faj amit készítettek. Ezek után az angyalok elkezdtek maguk felé fordulni.

Végül az angyalok megteremtették az embert. Aroon büszke volt a teremtményeire. Nem voltak különlegesek, de az angyalok szemében tökéletesek voltak. Nem volt erejük de tökéletesen a saját képükre formálták őket annyi különbséggel, hogy nem kaptak szárnyakat.

Theoraan az első emberek létrejötte után egy látomással gazdagodott. Vért látott és sikolyokat hallott. Elöntötte az elméjét a sötétség és a fájdalom érzete. Kételkedni kezdett benne, hogy az emberek létrehozása jó ötlet volt-e. Túl gyorsan elszaporodtak és elkezdték elfoglalni a többi faj otthonát is. Csatáztak egymással. Elsőre nem tűnt nagy dolognak. Nem volt több szimpla területféltésnél, de Theonak szemet szúrt.

Beszélt Myloval az emberekről. A testvére osztotta a kételkedését, de a Béke arkangyalaként nem mert felszólalni Aroonnal szemben. Az arkangyal teremtő ereje nem csak teremteni, de pusztítani is ugyanúgy képes volt és mire a dolog felhozásra került, túlságosan elborította az agyát az emberektől kapott folyamatos imádat és bálványozás.

Theo megpróbált szót érteni vele, de a nővére, Reina esett neki. Az Erő arkangyala Aroon mellett állt és kettejüknek nem sokan mertek ellent mondani. Theo és Reina az égben csaptak össze. Az eget feketére és vörösre festette a küzdelmük. Végezetül Theo nyerte meg a csatát és Reina holtan zuhant alá a mélybe.

Ekkor derült fény az elsők egy különleges képességére, amit egy angyal sem örökölt a teremtés idején. Ha egyikük meghalt, a hozzá legközelebb lévő testvére magába szívta az erejét, hogy az ne semmisüljön meg az angyallal együtt. Így lett Theoraan szárnya koromfeketéből vöröses és így kapta meg az Áruló címét.

Aroon a saját oldalára állította a testvéreit így száműzték Theoraant maguk közül és egy angyali pengével örökre elvették tőle két szárnyát. Aroon odaadta őt az embereknek. Az addigra kialakult angyal imádó szekta pedig örömmel fogadta az „ajándékot”. Egy elszívó varázsigét létrehozva és egy Aroontól kapott lánccal megtoldva majdnem ezerötszáz évre foglyul ejtették Raant. Mielőtt elhallgattathatták volna ígéretet tett a testvéreinek, hogy amint egy kis szabadságot nyer, el fog szabadítani egy olyan vérholdat, ami alatt mind el fognak pusztulni egytől egyig.

A testvérei jót nevettek a fenyegetésen, de elég volt egyetlen lánc lazulása ezer évnyi szenvedés után, hogy kieressze a benne összegyűlt maradék erőt. Az ezer éves háború lezárását hozta el az ereje kiengedése, mégsem kapta meg soha az ezért járó dicséretet. Pontosan tudta, hogy néznek rá az emberek, az angyalok és a természetfelettiek. Mind azt hitték, ő a szekta feje és mind gyűlölték, de nem bánta. Látni akarta az angyalok végét és nem érdekelte, ha ő maga is belepusztul.

A láncait megerősítették, de nem zárhatták el örökre. Csak egyetlen félrelépést, egyetlen rossz mozdulatot vár, hogy ismét elhozhassa a világnak a vérholdat. Mindenki várja, mindenki tudja, hogy jönni fog. És akkor, ő ki fog szabadulni és végezni fog a testvérein egytől egyig.

## Képességek

### Alap angyal képességek

Repülés
Gyors gyógyulás
Ha a rá káros képességekkel vagy fegyverekkel megtámadják, hamar begyógyulnak a sebek, de nyomot hagynak maguk után.
Tárgyak manipulálása
Lebegtetés, röptetés, irányítás
Vérmanipuláció
A saját vérét olyanra képes formálni amilyenre csak szeretné. Ha kell savas, ha kell mérgezett, esetleg gyógyít. *(Ripville: Ha például a Testvériségről van szó, a vérét képes az övékéhez hasonlóvá alakítani.)*
### A Tudás képességei

Tanulás

* Bármilyen nyelvet, készséget képes pillanatok alatt elsajátítani. A főzéstől kezdve a festésen át a legbonyolultabb mechanikus szerkezetek építéséig bármit képes látás/hallás alapján megtanulni. A tanulható mágiák megtanulása sem okoz neki gondot. Emellett a saját világáról mindent tud és a legjobban rejtőzködőnek is megmondja a fajtáját. *(Ripville: Más világok lényeit az elméje összekockázza illatok, testbeszéd, ismert tulajdonságok alapján. Lásd: Egy rövidebb beszélgetés után megmondja Carolineról, hogy vámpír, még akkor is, ha ez nem jött szóba, de Gregoriról nem tudja megmondani, hogy pontosan micsoda.)*
* Ha akarja, emberfeletti sebességgel olvas el egy könyvet, DE nem szokása. Élvezi az olvasást.

Látás és hallás
A saját világának bármely pontjáról képes megfigyelni az egész világot. Ha nem is egyszerre, de részletekben. Ilyenkor a területen lévő árnyékok néha furcsán viselkednek, az embereknek esetleg olyan érzésük támadhat, mint akit megfigyelnek. Az elektronikus eszközök, órák, elromolhatnak időszakosan, a lámpák pislákolhatnak. *(Ripvilleen belül mindent képes így megfigyelni, kivétel a lezárt területek, illetve természetesen tiszteletben tartja mások magánszféráját)*
Előre pillantás
Fontos eseményekkor vagy végső szükséghelyzetekben jelzést kap, esetleg tippet egy lehetséges megoldáshoz vagy bepillantást nyerhet egy döntés következményeibe. *(Ripville inaktív)*

Adomány
Álmokat, tudást adhat és el is vehet. Például ha valaki rosszat álmodik, átcserélheti valami kellemesre. Ha valaki nem tud főzni, átadhatja neki a tudást.
Emlékek és gondolatok
Végig tudja nézni az emberek emlékeit vagy gondolatait amennyiben belépést nyer az elméjükbe. A régi énje ódzkodott a mások fejében való turkálásról, a mostani, ha olyanja van megkeresi a legkisebb rést a másik elmevédelmében, ha van, és áttöri a szükséges információkért. Az emlékekkel csak mozizni tud, babrálni velük már nem. Ettől függetlenül másoknak is ki tudja vetíteni a saját emlékeit, vagy olyan emlékeket, amelyeket már egyszer látott. Ezekhez mind konkrét, fizikai kapcsolatra van szüksége az alannyal.
Elmevédelem
Áttörhetetlen. Ha valakit be is enged a fejébe, csak annyit mutat, amennyit szükséges. Az elméje többezer év emlékeivel és több tudással van tele, mint amit a többség képes lenne elviselni, így mérsékeli az átadott információt.
Telepátia
Fejben való kommunikáció akár egy, akár több lénnyel. A távolság nem fontos a számára. Az állatokkal erre nem képes, de érti a test beszédjüket és az általuk kiadott hangok jelentését.
Kisütés
Ha túl sok információval árasztja el valaki elméjét egyszerre, azzal kisütheti az agyát amennyiben nincs megfelelő elmevédelme vagy nem képes befogadni az információt. Természetesen egy elmevédett karinál több kell egy egyszerű löketnél és egy hasonlóan idős karinak az információ mennyiség meg se kottyan.
Fekete tűz
Többnyire támadó képesség. Lassan terjed, de pokoli nehéz kioltani és felemészt mindent ami az útjába kerül. Akit megéget, annak előjönnek a legmélyebb fájdalmai, a legsötétebb gondolatai és a leghatalmasabb félelmei. A lángok általában mindenkinek más, csábító formákat mutatnak, hogy magukhoz csalogassák az embert. Amennyiben valaki túléli a fekete lángok égetését, a nyomán egy tetoválást kap a testére egy névvel vagy szóval, esetleg mondattal ami az átélt fájdalmát jelzi. Ja és tűz. Nem csak mentálisan szenvednek tőle, de fizikailag is komoly sérüléseket okoz.
Érzelmek
Érzi a körülötte lévők érzelmeit és könnyedén megmondja, ki, milyen ember. *(Aki teljes kontroll alatt tartja ezeket, azoknál nem tudja megmondani.)*
Alkotás
Bármilyen anyag van nála, a mennyiségtől függően képes belőle tárgyakat készíteni, legyen az egy szék, egy hintaló, egy nyaklánc, játékok. A tulajdonosukat nem ruházzák fel erővel amennyiben nem használ fel hozzá általa ismert átkokat vagy varázsigéket.
### Az Erő képességei

Vörös tűz
Gyorsan terjed és mindent elpusztít ami az útjába kerül. Általános tűz annyi különbséggel, hogy jóformán kiolthatatlan.
Háborúk
Különleges érzéke van a stratégiai tervezéshez és a háborúzáshoz.
Teleport
Kis távokat képes megtenni villanásokkal. Harcnál hasznos. Emellett kivételesen gyors.
Könnyen és gyorsan manőverezik a levegőben és a földön is.
Fegyverhasználat
Bár az angyaloknak nem szokása fegyvert használni, de mindet képes alkalmazni és elkészíteni is. *(Ez a legegyszerűbb halandó fegyvertől a kézjelekkel irányítható pengékig mindent magába foglal. Kifejezetten fajok ellen csak akkor tud fegyvert készíteni, ha a faj „allergiás” egy anyagra. Lásd: Vérfarkasod – ezüst)*
Érzékelés
Megérzi a fenyegetést maga körül.
## Gyengeségek

Angyaltűz
képes megölni *(Rivpille: A Raphael féle arkangyaltűz árt neki, nagy mennyiségben végzetes lehet)*
Angyali fegyverek
képes megölni: szíven szúrás, fejvesztés
Démon fegyverek
képes megölni: szíven szúrás, fejvesztés
Démon mágia
csak sérülést hagy
Angyalok számára alkotott obszidiánláncok
Megakadályozzák őket az erejük használatában
Ha levágják a szárnyait
nem nő vissza
Vízbe zuhanás
szárnyak elnehezednek, könnyű célpont
Szűk helyek
Láttad a szárnyak méretét?
### NEM tudod megölni ezekkel a módszerekkel

Normál tűz
tűzálló
Végtaglevágás/szervkitépés
összekaparja magát, visszanőnek